cyanic-selkie/wikianc huggingface dataset:
ริ้วขบวนในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราชฯ
ริ้วขบวนที่ 2
ขบวนทหารนำริ้วขบวนที่ 2 นำโดย พันเอก อนุสรณ์ สิทธิสกุลรัตน์ ผู้บังคับการกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า เป็นผู้นำนักเรียนโรงเรียนนายร้อยพระจุลจอมเกล้า นาวาโท วรพล จารุมนตรี ผู้บังคับการ กรมนักเรียนนายเรือรักษาพระองค์ โรงเรียนนายเรือ เป็นผู้นำนักเรียนโรงเรียนนายเรือ นาวาอากาศเอก พุทธพงศ์ ผลชีวิน ผู้บังคับการกรมนักเรียนนายเรืออากาศรักษาพระองค์ โรงเรียนนายเรืออากาศนวมินทกษัตริยาธิราช เป็นผู้นำนักเรียนโรงเรียนนายเรืออากาศนวมินทกษัตริยาธิราช
ท้ายริ้วขบวนตามด้วยราชสกุล พล.ท.หม่อมเจ้าเฉลิมศึก ยุคล ร.อ.หม่อมเจ้านวพรรษ์ ยุคล หม่อมเจ้านภดลเฉลิมศรี ยุคล หม่อมราชวงศ์ปรีดิยาธร เทวกุล หม่อมราชวงศ์รังษิพันธ์ ยุคล หม่อมราชวงศ์เบญจาภา ไกรฤกษ์ หม่อมราชวงศ์เฉลิมชาตรี ยุคล หม่อมราชวงศ์อุษณิษา สุขสวัสดิ์ หม่อมหลวงวันรัชดา วรวุฒิ ร้อยเอก หม่อมราชวงศ์จุลรังษี ยุคล หม่อมราชวงศ์จันทรลัดดา ยุคล หม่อมราชวงศ์สุทธิภาณี ยุคล หม่อมราชวงศ์ดำรงรักษ์ เกษมสันต์ ผู้พิพากษาอาวุโสในศาลแพ่งพระโขนง หม่อมราชวงศ์ปิยฉัตร ฉัตรชัย พลโท หม่อมหลวงกุลชาต ดิศกุล พันตำรวจเอก หม่อมหลวงพัฒนจักร จักรพันธุ์ ผู้กำกับการสถานีตำรวจภูธรกะทู้
ปิดท้ายริ้วขบวนด้วยทหารจากกรมทหารราบที่ 1 มหาดเล็กรักษาพระองค์ และกรมทหารราบที่ 11 มหาดเล็กรักษาพระองค์ นำโดย พันโท ปกรณ์กิตติ์ คงประดิษฐธร ผู้บังคับกองพันทหารราบที่ 1 กรมทหารราบที่ 1 มหาดเล็กรักษาพระองค์ และ พันโท เพื่อชาติ อุไรเลิศ ผู้บังคับกองพันทหารราบที่ 11 กรมทหารราบที่ 11 มหาดเล็กรักษาพระองค์
ริ้วขบวนที่ 3
ริ้วขบวนที่ 3 เชิญราชรถปืนใหญ่ทรงพระบรมโกศเวียนรอบพระเมรุมาศโดยอุตราวัฎ (ทางซ้าย) 3 รอบ ริ้วขบวนนำโดยเสลี่ยงกลีบบัวเชิญพระสวดพระอภิธรรม ราชรถปืนใหญ่ ตามด้วยขบวนเสด็จฯ ของสมเด็จพระเจ้าอยู่หัว พระบรมวงศานุวงศ์ พระประยูรญาติ ข้าราชบริพารในพระองค์ฯ และสมาชิกราชสกุล อาทิ หม่อมราชวงศ์จักรรถ จิตรพงศ์ อดีตปลัดกระทรวงวัฒนธรรม หม่อมราชวงศ์สุขุมพันธุ์ บริพัตร อดีตรัฐมนตรีช่วยว่าการกระทรวงการต่างประเทศ หม่อมราชวงศ์ปรียนันทนา รังสิต สมาชิกวุฒิสภาไทย ชุดที่ 10 หม่อมราชวงศ์อุษณิษา สุขสวัสดิ์ หม่อมหลวงขวัญทิพย์ เทวกุล หม่อมหลวงวันชัย นวรัตน เลขาธิการสมาคมผู้ผลิตดำเนินรายการวิทยุและวิทยุโทรทัศน์ ระหว่างเคลื่อนริ้วขบวน ทหารปืนใหญ่ยิงสลุดถวายนาทีละ 1 นัด เมื่อเคลื่อนขบวนครบ 3 รอบแล้ว เสด็จขึ้นประทับบนพระที่นั่งทรงธรรม เจ้าพนักงานเทียบราชรถปืนใหญ่ที่เกรินบันไดนาคพระเมรุมาศด้านเหนือ เจ้าพนักงานเลื่อนพระบรมโกศสู่เกริน อัญเชิญพระบรมโกศขึ้นประดิษฐานบนพระจิตกาธาน ครั้นถึงที่แล้ว ปิดพระฉาก ปิดพระวิสูตร หยุดประโคมกระทั่ง มโหระทึก สังข์ แตร ปี่ กลองชนะ เปลื้องพระบรมโกศประกอบพระโกศจันทน์ แวดล้อมด้วยฉัตรดอกไม้สด 4 มุม แล้วเปิดพระฉาก เปิดพระวิสูตร สมเด็จพระเจ้าอยู่หัว เสด็จขึ้นพระเมรุมาศทางบันไดด้านตะวันตก ทรงจุดธูปเทียนเครื่องราชสักการะ กราบถวายบังคมพระบรมศพ แล้วเสด็จลงทางเดิม ขึ้นพระที่นั่งทรงธรรมไปประทับรถยนต์พระที่นั่ง เสด็จพระราชดำเนินกลับ ริ้วขบวนที่ 3
พันเอก ณัฐวุฒิ จาตุศรีพิทักษ์ เป็นผู้กำกับราชรถปืนใหญ่ พันเอก จิรโรจน์ ธูปเทียนรัตน์ ผู้บังคับการกรมทหารปืนใหญ่ที่ 1 รักษาพระองค์ ผู้กำกับการริ้วขบวนที่ 3 พล.ต.ทรงวิทย์ หนุนภักดี ผู้บัญชาการกองพลทหารราบที่ 11 บุตรชาย พลเอก อิสระพงศ์ หนุนภักดี อดีตผู้บัญชาการทหารบก เป็น ผู้บัญชาการกองผสม ผู้คุมคนฉุดชักราชรถปืนใหญ่ด้านหน้า คือ พันตรี เตชธร ขวัญยืน และ พันตรี วิชัย สายชล ผู้คุมคนฉุดชักราชรถปืนใหญ่ด้านหลัง คือ ร้อยเอก พีรณัฐ ศรีทะวงศ์ และ ร้อยเอก วรัฏฐา อริยา ราชสกุลร่วมเดินริ้วขบวนอาทิ พลอากาศตรีหญิง สุรีย์พร บุญจง ผศ.ดร.หม่อมหลวง วิฏราธร จิรประวัติ นายกสมาคมนิสิตเก่าคณะนิเทศศาสตร์ จุฬาลงกรณ์มหาวิทยาลัย ท่านผู้หญิงรวิจิตร สุวรรณบุบผา นางสนองพระโอษฐ์ ในสมเด็จพระนางเจ้าสิริกิติ์ พระบรมราชนีนาถ
ริ้วขบวนที่ 4
ริ้วขบวนที่ 4 เชิญพระบรมอัฐิและพระบรมราชสรีรางคารประดิษฐาน ณ พระบรมมหาราชวัง โดยออกจากพระเมรุมาศทางประตูด้านทิศเหนือ ใช้เส้นทางจากถนนกลางท้องสนามหลวง ออกถนนราชดำเนินใน เลี้ยวขวาเข้าถนนหน้าพระลาน เข้าสู่พระบรมมหาราชวัง ทางประตูวิเศษไชยศรี ริ้วขบวนเริ่มด้วยโดยขบวนม้านำ 2 ม้า ตามด้วยพนักงานเชิญเครื่องสูงแผ่ลวด คณะรัฐมนตรีนำโดย พลเอก ประยุทธ์ จันทร์โอชา นายกรัฐมนตรี ต่อมาเป็นพระที่นั่งราเชนทรยาน โดยมี รองศาสตราจารย์ นพ.ประดิษฐ์ ปัญจวีณิน ผู้อำนวยการโรงพยาบาลศิริราช ปิยมหาราชการุณย์ ปฏิบัติหน้าที่เป็นเจ้าพนักงานภูษามาลา ประคองพระบรมอัฐิ และ ศาสตราจารย์ นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล ปฏิบัติหน้าที่เป็นเจ้าพนักงานภูษามาลาประคองพระบรมราชสรีรางคาร บนพระที่นั่งราเชนทรยานน้อย ตามลำดับ โดยมี ว่าที่ร้อยตรี เกียรติศักดิ์ บุญสุวรรณ เจ้าพนักงานภูษามาลาส่งมอบพระบรมอัฐิ แก่พลอากาศโท ภักดี แสง-ชูโต ผู้ช่วยราชเลขานุการในพระองค์ ปฏิบัติหน้าที่เป็นเจ้าพนักงานภูษามาลารอรับพระบรมอัฐิ ตำรวจหลวง 8 นาย เชิญธงชัยราชกระบี่ยุทธ ธงชัยพระครุฑพ่าห์ นำเสด็จฯ สมเด็จพระเจ้าอยู่หัว จากนั้นในลำดับต่อมา สมเด็จพระเทพรัตนราชสุดาฯ สยามบรมราชกุมารี ทรงพระดำเนินตาม และปิดท้ายริ้วขบวนพระบรมราชอิสริยยศฯ ด้วยขบวนของสมาชิกในราชสกุล
เมื่อริ้วขบวนถึงพระบรมมหาราชวัง ริ้วขบวนจะแยกเป็นสองสาย คือ สายพระที่นั่งราเชนทรยานทรงพระบรมอัฐิ ตรงไปเข้าประตูพิมานไชยศรี พระที่นั่งจักรีมหาปราสาท เลี้ยวขวาที่ถนนอมรวิถี และไปยังพระที่นั่งอาภรณ์พิโมกข์ปราสาท และสายพระที่นั่งราเชนทรยานน้อยทรงพระบรมราชสรีรางคาร แยกออกไปเลี้ยวถนนหน้าศาลาสหทัยสมาคม เทียบพระที่นั่งราเชนทรยานน้อยที่เกยประตูหลังวัดพระศรีรัตนศาสดาราม เจ้าพนักงานอัญเชิญพระผอบพระบรมราชสรีรางคารจากพระที่นั่งราเชนทรยานน้อยไปประดิษฐานพักไว้ในพระศรีรัตนเจดีย์
ริ้วขบวนที่ 5
ริ้วขบวนที่ 5 เชิญพระโกศพระบรมอัฐิโดยพระที่นั่งราเชนทรยาน ออกจากพระที่นั่งอาภรณ์ภิโมกข์ปราสาท เคลื่อนไปตามถนนอมรวิถี มีนายทหารราชองครักษ์เชิญธงมหาราชนำ ตามด้วยพระที่นั่งราเชนทรยานทรงพระโกศพระบรมอัฐิ โดยมี รองศาสตราจารย์ นพ.ประดิษฐ์ ปัญจวีณิน ผู้อำนวยการโรงพยาบาลศิริราช ปิยมหาราชการุณย์ ปฏิบัติหน้าที่เป็นเจ้าพนักงานภูษามาลาประคองพระโกศพระบรมอัฐิ และตำรวจหลวง 8 นาย เชิญธงชัยราชกระบี่ยุทธ ธงชัยพระครุฑพ่าห์ นำเสด็จฯ สมเด็จพระเจ้าอยู่หัว จากนั้นในลำดับต่อมา สมเด็จพระเทพรัตนราชสุดาฯ สยามบรมราชกุมารี่ และพระบรมวงศานุวงศ์ ทรงพระดำเนินตาม และปิดท้ายริ้วขบวนพระบรมราชอิสริยยศด้วยขบวนของสมาชิกในราชสกุล อาทิ พล.ต.หม่อมเจ้าจุลเจิม ยุคล หม่อมเจ้าฑิฆัมพร ยุคล ท่านหญิงศรีสว่างวงศ์ บุญจิตราดุลย์ หม่อมเจ้าชาตรีเฉลิม ยุคล และเทียบพระที่นั่งราเชนทรยานที่อัฒจันทร์ตะวันออกของพระที่นั่งจักรีมหาปราสาท
โปรดเกล้าให้ พันโท สมชาย กาญจนมณี พลเอก สถิตย์พงษ์ สุขวิมล นาย ประชุม เอี่ยมสะอาด ศาสตราจารย์ นิธิ มหานนท์ เลขาธิการราชวิทยาลัยจุฬาภรณ์ บุตร พลตำรวจเอก ณรงค์ มหานนท์ นาย ไตรวุฒิ ชำนาญศิลป์ เข้าเฝ้า เพื่อนำพระบรมอัฐิ ไปประทับตามตำหนักต่างๆ อาทิ ตำหนักทิพย์วิมาน
ริ้วขบวนที่ 6
ริ้วขบวนที่ 6 เชิญพระผอบพระบรมราชสรีรางคารออกจากพระบรมมหาราชวัง โดยขบวนกองทหารม้ารักษาพระองค์ มี พันโทหญิง พระเจ้าหลานเธอ พระองค์เจ้าสิริวัณณวรีนารีรัตน์ ทรงม้านำขบวนทหารม้านำ 45 ม้า ตามด้วยรถยนต์พระที่นั่งของสมเด็จพระเจ้าอยู่หัว และสมเด็จพระเทพรัตนราชสุดาฯ สยามบรมราชกุมารี ซึ่งทรงอัญเชิญพระผอบพระบรมราชสรีรางคาร มีกองเกียรติยศทหารม้ารักษาพระองค์ขบวนหลังตามอีก 33 ม้า ขบวนเคลื่อนไปตามถนนหน้าพระลาน เลี้ยวขวาเข้าสู่ถนนสนามไชย เลี้ยวซ้ายไปยังถนนกัลยาณไมตรี ข้ามสะพานช้างโรงสี เลี้ยวขวาไปที่ถนนอัษฎางค์ เลี้ยวซ้ายเข้าถนนราชบพิธ ขบวนหน้าทหารม้ารักษาพระองค์แห่นำรถยนต์พระที่นั่งอัญเชิญพระบรมราชสรีรางคารเทียบที่ประตูวัดราชบพิธสถิตมหาสีมารามราชวรวิหาร เพื่ออัญเชิญพระบรมราชสรีรางคารไปบรรจุ
และหลังจากเสร็จพระราชพิธีที่วัดราชบพิธสถิตมหาสีมารามราชวรวิหารแล้ว ขบวนกองทหารม้าขบวนเดิม เชิญพระผอบพระบรมราชสรีรางคารออกจากวัดราชบพิธสถิตมหาสีมารามราชวรวิหาร โดยรถยนต์พระที่นั่ง เลี้ยวขวาที่ถนนอัษฎางค์ เลี้ยวซ้ายเพื่อข้ามสะพานช้างโรงสี เคลื่อนไปตามถนนกัลยาณไมตรี เลี้ยวขวาเข้าถนนสนามไชย เข้าสู่ถนนราชดำเนินใน ข้ามสะพานผ่านพิภพลีลา เคลื่อนไปตามถนนราชดำเนินกลาง วนรอบอนุสาวรีย์ประชาธิปไตย เลี้ยวซ้ายเข้าสู่ถนนพระสุเมรุ และเทียบขบวนที่วัดบวรนิเวศราชวรวิหาร เพื่ออัญเชิญพระบรมราชสรีรางคารไปบรรจุ โดยมี พันตำรวจเอก ธรรมนิธิ วนิชย์ถนอม รองเลขาธิการพระราชวังฝ่ายที่ประทับ เป็นผู้อัญเชิญพระผอบ
กะเทยไม่นอกใจ
"กะเทยไม่นอกใจ" เป็นซิงเกิลของ วิด ไฮเปอร์ อาร์ สยาม ประพันธ์เนื้อร้อง-แต่งทำนองโดย ชวัลวิทย์ ยิ่งยศเสนี และเรียบเรียงโดย สิทธิพร สิงห์ไทยสงค์ ออกจำหน่ายในวันที่ 9 มีนาคม พ.ศ. 2557
เนื้อหาของเพลงนี้เกี่ยวกับความรักของเพศที่สาม เพศที่มีร่างกายที่ปลอม แต่ก็มีหัวใจที่บริสุทธิ์ แท้ ไม่เทียม ซึ่งเพศนี้นั้น ก็เป็นเพศที่มีหัวใจและเป็นเพศที่รักใครและรักจริง เพราะต้องบอกเลยว่าเพศนี้เป็นเพศที่น่าสงสารเป็นอย่างมาก เพราะการที่เค้าต้องเกิดมาเป็นเพศที่สาม เพศที่ไม่มีคู่นั้น การที่เค้าจะรักจะชอบใครก็คงจะเป็นไปได้ยาก ไม่สมหวัง เพราะว่าตามธรรมชาติแล้ว แต่ละเพศก็จะต้องมีคู่ต่างเพศเป็นของคู่กัน อย่างเพศชายก็ต้องคู่กับเพศหญิงเป็นเรื่องธรรมดา แต่เพศที่สามนั้น ต้องคบระหว่างเพศเดียวกัน ซึ่งเป็นเรื่องยากมากที่คนในสังคมนั้นจะเข้าใจและยอมรับกับมัน จนทำให้ความรักะหว่างเพศที่สามเป็นไปได้ยาก และการที่จะมีรักที่สมหวังมันเป็นเรื่องที่ยากมาก จนทำให้มีเพลงนี้ขึ้นมา เพราะภายใต้ความรู้สึกลึกๆของกะเทยนั้น ก็คงจะต้องอยากจะขอให้ใครสักคนที่เข้าใจในความรักของเธอ เข้าใจในตัวของเธอและรักเธอทีเป็นตัวของเธอ เพราะทั้งชีวิตของเธอนั้น มันเป็นเรื่องที่ยากมากที่จะพบรักที่สมหวัง จนทำให้ถ้าวันใดวันหนึ่งกะเทยได้สมหวังในความรักแล้ว ก็จะให้เค้าอย่างเต็มที่ และซื้อสัตย์เป็นอย่างมาก มากให้สาสมกับความรักที่เธอนั้นรอคอยมาแสนนาน มากให้เทียบเท่ากับความรักที่ได้มาด้วยความยากลำบาก และจะไม่นอกใจคนรักอย่างแน่นอน
บาซิเลวส์
บาซิเลวส์ หรือ Basileus (βασιλεύς) เป็นคำกรีกที่ใช้เรียกตำแหน่งผู้ปกครองแบบกษัตริย์ในสมัยกรีกโบราณ (ซึ่งมีความหมายเดียวกับภาษาโรมันว่า REX) ในช่วงการปกครองของอาณาจักรโรมันตะวันออก คำว่า บาซิเลวส์ เป็นชื่อเรียกตำแหน่งพระจักรพรรดิ์ไบแซนไทน์
กรีกโบราณ
คำนี้ปรากฎขึ้นครั้งแรกในแผ่นจารึกดินเหนียวที่เจอในซากพระราชวังเก่าสมัยไมซีเนียน (Mycenaen) มีอายุนับย้อนกลับไปถึงศตวรรษที่ 15 ก่อนคริสต์ศักราช ซึงบันทึกไว้ในรูปของคำว่า qa-si-re-u ความหมายดั้งเดิมของคำนี้คือ "หัวหน้าเผ่า"
ในมหากาพย์อีเลียด ผู้นำกรีกส่วนใหญ่ถูกเรียกว่า basileís ซึ่งมักจะถูกแปลว่า "กษัตริย์" แต่จริงๆความหมายที่ใกล้เคียงกว่าคือ "เจ้า(เมือง)" หรือขุนศึก  โดยในยุคสมัยของมหากาพย์ที่รจนาโดยโฮเมอร์ พวกเจ้าเมืองบาซิเลวส์ ถือว่ามีศักดิ์ต่ำกว่า อะนักซ์ (Anax แปลว่า "เจ้าเหนือหัว") ดังจะเห็นได้จากการที่อะกาเมมนอน (ผู้มีฉายาว่า Anaxandron หรือ เจ้าเหนือหัวของมนุษย์ทั้งหลาย) ใช้ศักดิ์ของตนออกคำสั่งกับอะคิลีส หรือใช้ให้ บาซิเลวส์ คนอื่นเป็นสารถีขับรถม้าให้ตน อย่างไรก็ดีในมหากาพย์ของโฮเมอร์ อะนักซ์ ไม่ได้มีอำนาจปกครองเหนือบรรดาขุนศึก บาซิเลวส์ โดยอัตโนมัติ แต่เป็นอำนาจที่ถูกมอบให้โดยความยินยอมเอกฉันท์จากเหล่าขุนศึกของกรีก
การใช้คำว่า บาซิเลวส์ ในกรีซสมัยคลาสสิค
ในกรีซสมัยคลาสสิค นครรัฐกรีกส่วนใหญ่ยกเลิกตำแหน่งปกครองจากการสืบทอดทางสายเลือดไปจนเกือบหมด โดยนิยมการปกครองแบบประชาธิปไตย หรือคณาธิปไตย มากกว่า แต่ก็มีข้อยกเว้นบ้าง เช่น ตำแหน่งกษัตริย์สองพระองค์ของสปาร์ตา ผู้ดำรงตำแหน่งเป็นผู้บัญชาการสูงสุดร่วมกันของกองทัพ ซึ่งเรียกว่า อาร์คอะเกไต (arkhagetai), กษัตริย์ของซิเรเน่, กษัตริย์ของซีรากูซา (Syracuse) และ กษัตริย์ของมาเกโดนีอา เป็นต้น ฯ ในเอเธนส์ มีตำแหน่งเรียกว่า อาร์คอน บาซิเลวส์ ซึ่งเป็นหนึ่งในเก้าอาร์คอนที่เลือกมารับหน้าที่โดยการจับสลาก โดยทำหน้าที่คู่กับ อาร์คอน เอพินีมอส ในฐานะตุลาการที่แชร์อำนาจและหน้าที่ อันกษัตริย์ของเอเธนส์เคยมีอยู่แต่โบราณ
โซอี ซัลดานา
โซเอ ยาดีรา ซัลดาญา เปเรโก (Zoe Yadira Zaldaña Perego, นามสกุลเดิม ซัลดาญา นาซารีโอ Zaldaña Nazario) หรือ โซอี ซัลดานา (Zoe Saldana; เกิด 19 มิถุนายน ค.ศ. 1978) นักแสดงชาวอเมริกันเชื้อสายโดมินิกัน มีชื่อเสียงจากบทบาทในภาพยนตร์ผจญภัย Pirates of the Caribbean ตอน The Curse of the Black Pearl (คืนชีพกองทัพโจรสลัดสยองโลก) ในปี 2003  บทเจ้าหน้าที่ตรวจคนเข้าเมืองสหรัฐใน The Terminal ในปี 2004  และเริ่มได้รับบทนำในปี 2009 จากบท "นีโอตา อูฮูรา" ใน สตาร์ เทรค และบทลูกสาวหัวหน้าเผ่านาวีใน อวตาร ของเจมส์ คาเมรอน และ กาโมร่า ในภาพยนตร์ชุด รวมพันธุ์นักสู้พิทักษ์จักรวาล และ จักรวาลภาพยนตร์มาร์เวล โดยภาพยนตร์ 4 เรื่องของเธอได้แก่ อวตาร (ภาพยนตร์), อเวนเจอร์ส: เผด็จศึก, อวตาร: วิถีแห่งสายน้ำ และ อเวนเจอร์ส: มหาสงครามล้างจักรวาล เป็น ภาพยนตร์ที่ทำเงินสูงสุดทั่วโลกตลอดกาลในอันดับที่ 1 2 4 6 ตามลำดับ และทำให้เธอเป็นนักแสดงหญิงเพียงคนเดียวที่มีภาพยนตร์ทำเงินถึง 2 พันล้านเหรียญถึง 4 เรื่อง
โซอี ซัลดานา เกิดที่นิวเจอร์ซีย์ สหรัฐอเมริกาในครอบครัวชาวโดมินิกัน เธอใช้ชีวิตวัยเด็กในโดมินิกัน ก่อนจะลาออกจากโรงเรียนและย้ายกลับสหรัฐเพื่อเป็นนักแสดง โดยเริ่มมีชื่อเสียงจากบทนักเต้นบัลเลต์ใน Center Stage ในปี 2000
เร็กซ์ออเรนจ์เคาน์ตี
อเล็กซานเดอร์ เจมส์ โอคอนเนอร์ (Alexander James O'Connor; เกิด 4 พฤษภาคม ค.ศ. 1998) หรือชื่อในวงการคือ เร็กซ์ออเรนจ์เคาน์ตี (Rex Orange County) เป็นนักร้องและนักแต่งเพลงชาวอังกฤษ โอคอนเนอร์เริ่มมีชื่อเสียงใน ค.ศ. 2017 หลังจากเป็นนักร้องรับเชิญให้กับไทเลอร์เดอะครีเอเตอร์หลายเพลงในอัลบัม ฟลาวเวอร์บอย ซึ่งได้รับการเสนอชื่อเข้าชิงรางวัลแกรมมี โซอี โจนส์ จากเอ็นพีอาร์มิวสิก อธิบายดนตรีของโอคอนเนอร์ว่าเป็น "การผสมผสานอันสดใสของฮิปฮอป แจ๊ส และเบดรูมป็อป" ตลอดอาชีพนักร้องของเขา โอคอนเนอร์ออกมิกซ์เทปมาแล้วหนึ่งชุดคือ บีคอสยูวิลเนเวอร์บีฟรี (2015) และสตูดิโออัลบัมอีกสามชุดได้แก่ เอพริคอตพรินเซส (2017), โพนี (2019) และ ฮูแคส์? (2022) รวมถึงอัลบัมการแสดงสดชื่อ ไลฟ์แอตเรดิโอซิตีมิวสิกฮอลล์ (2020)
การแพทย์ทางชาติพันธุ์
แพทยศาสตร์ชาติพันธุ์, การแพทย์ทางชาติพันธุ์, การแพทย์เชิงชาติพันธุ์ หรือ เวชกรรมชาติพันธุ์ (Ethnomedicine) เป็นการศึกษาหรือเปรียบเทียบการแพทย์พื้นบ้าน (traditional medicine) ซึ่งมีพื้นฐานอยู่บนการใช้สารประกอบทางชีวภาพในพืชหรือสัตว์ พบปฏิบัติในกลุ่มชาติพันธุ์ต่าง ๆ โดยเฉพาะในกลุ่มที่เข้าถึงการแพทย์สมัยใหม่ได้ไม่มาก หรือหมายถึงชนพื้นเมืองต่าง ๆ คำว่า ethnomedicine นั้นบางครั้งใช้เป็นคำพ้องความหมายกับ traditional medicine (การแพทย์พื้นบ้าน)
การวิจัยทางการแพทย์ทางชาติพันธุ์นั้นมีความเป็นสหวิทยาการ (Interdisciplinarity) ในตัวมันเอง ในการศึกษาการแพทย์พื้นบ้านนั้นต้องใช้วิธีวิทยาของ พฤกษศาสตร์พื้นบ้าน (ethnobotany) และมานุษยวิทยาการแพทย์ บ่อยครั้งธรรมเนียมทางการแพทย์นั้นถูกรักษาไว้ผ่านทางธรรมเนียมมุขปาฐะ (oral tradition) เท่านั้น
เภสัชศาสตร์ชาติพันธุ์
เภสัชศาสตร์ชาติพันธุ์ (Ethnopharmacology) เป็นการศึกษาที่เกี่ยวข้องกันกับแพทยศาสตร์ชาติพันธุ์ เภสัชศาสตร์ชาติพันธุ์นั้นศึกษาการใช้สารประกอบจากพืชต่าง ๆ ของกลุ่มชาติพันธุ์ ซึ่งเกี่ยวข้องกันกับพืชสมุนไพรรักษาโรค (medicinal plant) และ ethnobotany ซึ่งนำไปสู่การค้นพบยาต่าง ๆ การศึกษาเหล่านี้เน้นหนักไปที่การแพทย์พื้นบ้าน แต่ก็พบว่ามีประโยชน์อย่างมากจ่อการผลิตยาแผนปัจจุบันในอุตสาหกรรมยาเช่นกัน
บุคคลที่เสียชีวิตในปี พ.ศ. 2566
รายชื่อต่อไปนี้เป็นบุคคลที่เสียชีวิตในปี พ.ศ. 2566
ไก่ฟ้าสีเลือด
ไก่ฟ้าสีเลือด (Blood pheasant; ) เป็นนกชนิดหนึ่ง จำพวกไก่ฟ้า จัดอยู่ในวงศ์ไก่ฟ้าและนกกระทา (Phasianidae) จัดเป็นเพียงชนิดเดียวเท่านั้นที่อยู่ในสกุล Ithaginis
ไก่ฟ้าสีเลือดมีขนาดลำตัวเหมือนไก่ป่าขนาดเล็ก มีความยาวประมาณ 43 เซนติเมตร มีจะงอยปากที่แข็งแรง มีขนปกคลุมลำตัวรุงรังสีเทา แต่ที่หน้าอกเป็นสีแดงสดเหมือนเลือดไหลซึมไปทั่วเส้นขน อันเป็นที่มาของชื่อสามัญ ในตัวผู้จะมีส่วนใบหน้าและหัวเป็นสีแดง ขณะที่ตัวเมียจะเป็นสีน้ำตาลทึม ๆ
พบกระจายพันธุ์ตามแถบเทือกเขาสูงตามแนวเทือกเขาหิมาลัยในหลายประเทศ เช่น ภูฐาน, เนปาล, ธิเบต, ตอนเหนือของอินเดีย, ตอนเหนือของพม่า และภาคตะวันตกของจีน มีพฤติกรรมมักชอบอาศัยในป่าสนผสมและในพื้นที่อยู่ใกล้กับยอดเขาที่มีหิมะหรือน้ำแข็งปกคลุม มีการอพยพย้ายถิ่นตามฤดูกาล โดยพบได้ในที่ ๆ ระดับความสูงที่สูงขึ้นในช่วงฤดูร้อน และด้วยปริมาณหิมะที่เพิ่มขึ้นในฤดูใบไม้ร่วงและฤดูหนาวจะย้ายไปอยู่ในระดับพื้นที่ ๆ ต่ำกว่า
ไก่ฟ้าสีเลือด เป็นนกประจำรัฐสิกขิม ของอินเดีย และเป็นนกประจำชาติของคาซัคสถาน
ชนิดย่อย
แบ่งออกได้เป็นชนิดย่อยต่าง ๆ ได้ดังนี้
กีฬากรีฑาในกีฬาแห่งชาติ ครั้งที่ 44
กีฬากรีฑาในกีฬาแห่งชาติ ครั้งที่ 44 จัดแข่งขันที่สนามกีฬากลางจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 16–20 ธันวาคม พ.ศ. 2558 มีการชิงชัยทั้งหมด 48 เหรียญทอง
สรุปผลการแข่งขัน
(GR = สถิติใหม่กีฬาแห่งชาติ) (NR = สถิติประเทศไทย)
ศรีย่าน
ศรีย่าน เป็นย่านการค้าอยู่บริเวณสี่แยกศรีย่าน ตรงจุดตัดของถนนสามเสนกับถนนนครไชยศรี อยู่ในพื้นที่เขตดุสิต เป็นย่านที่มีร้านค้า ร้านอาหารมากมาย ตั้งเรียงรายอยู่ริมสองฝั่งถนนและภายในตลาดศรีย่าน
ทุ่งสามเสน
แต่เดิมนั้นบริเวณนี้เป็นทุ่งเรียกว่า ทุ่งสามเสน บริเวณนี้มีวัดเก่าแก่ คือ วัดโบสถ์สามเสน อยู่ริมคลองสามเสน ตามประวัติของกรมการศาสนาบันทึกไว้ว่า สร้างเมื่อวันที่ 1 กุมภาพันธ์ พ.ศ. 2251 และได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 ในสมัยกรุงศรีอยุธยา แสดงว่าย่านนี้มีผู้คนอาศัยอยู่ตามริมฝั่งแม่น้ำเจ้าพระยามาตั้งแต่ก่อนสมัยกรุงศรีอยุธยาแล้ว
วังและคฤหาสถ์
จนเมื่อ พ.ศ. 2441 ทุ่งสามเสนได้รับความสนใจจากพระบรมวงศานุวงศ์และขุนนางข้าราชการทั่วไป เพราะพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ซื้อที่ชายทุ่งระหว่างคลองผดุงกรุงเกษมไปจดคลองสามเสน แล้วสร้างพลับพลาที่ประทับชั่วคราวขึ้นที่เรียกว่า สวนดุสิต เป็นเหตุให้มีขุนนางข้าราชการและพระบรมวงศานุวงศ์ตามกันมาสร้างคฤหาสน์และสร้างวังกระจายไปทั้งทุ่ง จนกลายเป็นย่านที่อยู่อาศัยก่อนทุ่งอื่นทั้งหมด พ.ศ. 2443 เปิดใช้รถรางกรุงเทพ สายสามเสน มีรถรางวิ่งผ่านบริเวณศรีย่าน
บริเวณศรีย่านเป็นที่ตั้งของวังพระองค์เจ้าดิลกนพรัฐ พระราชโอรสรัชกาลที่ 5 ซึ่งประสูติจากเจ้าจอมมารดาทิพเกสร เจ้าหญิงในตระกูลเจ้าเจ็ดตนแห่งล้านนา ปัจจุบันเป็นที่ทำการของการไฟฟ้านครหลวง และปลายถนนนครไชยศรีจากศรีย่านไปลงแม่น้ำเจ้าพระยา คือ ท่าพายัพ เป็นท่าเรือสำหรับรับเสด็จเจ้านายฝ่ายเหนือที่ล่องเรือลงมาที่วังของพระองค์เจ้าดิลกนพรัฐ
ตลาดศรีย่าน
ตลาดศรีย่านตั้งขึ้นมาตั้งแต่สมัยสงครามโลกครั้งที่สอง ป้ายของตลาดยังคงเขียนว่า "ตลาดสรีย่าน" ในยุคนั้นมีทั้งคนไทยและคนจีนเข้ามาตั้งชุมชนและสร้างจุดค้าขาย แลกเปลี่ยนสินค้า บริเวณศรีย่านเป็นจุดที่ญี่ปุ่นมาทิ้งระเบิด มีหลุมหลบภัยอยู่
ปัจจุบัน
ศรีย่านในปัจจุบันมีลักษณะชุมชนเล็ก ๆ มีตลาดเก่า มีร้านขายอาหารมากมาย เช่น ร้านจิวก๋วยเตี๋ยวลูกชิ้นปลา ก๋วยเตี๋ยวหมูศรีย่าน ร้านยำแหนมพี่อ้อ ห่อหมกแม่บุญมา ปาเน็ตโทนเบเกอรี่ & เรสเตอรอง ขนมปังปิ้งศรีย่าน บุษบาเป็ดย่าง ร้านซาฮะเฮียง ร้านโรตีออจัน ร้านลูกชิ้นศรีย่าน ร้านบะหมี่หัวโต ร้านขนมบ้าบิ่นศรีย่าน ร้านศรีย่านนมสด (นิวมล) และร้านเต้าทึง ศรีย่าน เป็นต้น
มีห้างสรรพสินค้า ชื่อ ฟอร์ดดีพาร์ทเม้นต์สโตร์ (แต่เดิมชื่อ ห้างเอดิสัน) มีโรงพยาบาลการไฟฟ้านครหลวง มีวิทยาลัยเทคโนโลยีวิมล ศรีย่าน และวิทยาลัยอาชีวศึกษา อาชีวศิลป์
การเดินทาง
ย่านศรีย่านมีรถโดยสารประจำทางที่ผ่าน ได้แก่ สาย 3, 9, 14, 16, 30, 32, 33, 49, 51, 64, 65 ,505 และ 524 ทางน้ำมีเรือด่วนเจ้าพระยา ท่าพายัพ
รายชื่อภาพยนตร์ไทย พ.ศ. 2497
'''รายชื่อภาพยนตร์ไทย ที่ออกฉายครั้งแรกใน พ.ศ. 2497'''
คมชัดลึก อวอร์ด ครั้งที่ 3
คมชัดลึก อวอร์ด ครั้งที่ 3 ประจำปี 2548 (24 มกราคม 2549) จัดโดยหนังสือพิมพ์คมชัดลึก
ซัม บูร์ดัม
ซัม บูร์ดัม (Sam Burdam) หรือ ซามูเว็ล บูร์ดัม (Samuel Burdam) เป็นนักมวยสากลชาวอินโดนีเซีย เกิดเมื่อ 13 ธันวาคม พ.ศ. 2527 ที่โซรง จังหวัดปาปัว ประเทศอินโดนีเซีย สถิติการชก 22 ครั้ง ชนะ 13 (น็อก 4) เสมอ 2 แพ้ 7
ประวัติ
บูร์ดัมขึ้นชกมวยสากลครั้งแรกเมื่อ 19 สิงหาคม พ.ศ. 2547 ชนะคะแนนโยโนที่อินโดนีเซีย จากนั้นก็ขึ้นชกชนะเป็นส่วนใหญ่ในประเทศอินโดนีเซีย จน พ.ศ. 2550 จึงเดินทางไปชกนอกรอบที่ฟิลิปปินส์ แต่ก็เป็นฝ่ายแพ้คะแนนไรอัน มาลีเตก ต่อมา ได้มาชิงแชมป์พาบา รุ่นฟลายเวตที่ประเทศไทยเมื่อ 15 เมษายน พ.ศ. 2551 ปรากฏว่าเป็นฝ่ายแพ้น็อกรัตนพล ส.วรพิน ในยกที่ 3 จากนั้นขึ้นชกอีก 3 ครั้ง ก็ไม่ได้ขึ้นชกมวยอีก โดยขึ้นชกครั้งสุดท้ายเมื่อ 6 เมษายน พ.ศ. 2552 แพ้คะแนนอานิซ เจอุนฟิน ที่อินโดนีเซีย
กับแกล้ม
ในภาษาญี่ปุ่นจะเรียกว่า ซากานะ (肴) หรืออาจเรียกว่า อาเตะ (アテ) หรือ สึมามิ (つまみ) คำว่า "ซากานะ" ที่แปลว่า "ปลา" ในภาษาญี่ปุ่นนั้นก็มีที่มาจากคำว่าซากานะที่หมายถึงกับแกล้มนี้เอง นั่นเป็นเพราะสมัยก่อนมักใช้ปลาหรือพวกอาหารทะเลมาทำเป็นกับแกล้ม แต่ในสมัยโบราณภาษาญี่ปุ่นเรียกปลาว่า "นะ '' (な) โดยพบชื่อเรียกนี้ได้ในบันทึกโบราณเช่น โคจิกิ, นิฮงโชกิ และ มันโยชู และต่อมาก็เรียกว่า "อูโอะ" (うお) และตั้งแต่ยุคเอโดะ จึงถูกเรียกว่า "ซากานะ"
ช็อน โซ-มี
เอ็นนิก โซมี ดูมา (Ennik Somi Douma; เกิด 9 มีนาคม ค.ศ. 2001) เป็นที่รู้จักกันดีในชื่อเกาหลีของเธอ ช็อน โซ-มี เป็นแร็ปเปอร์ นักร้อง นักเต้น นักแต่งเพลงชาวแคนาดา-ดัตช์-เกาหลีใต้  ที่อยู่ในเกาหลีใต้ ช็อนเข้าสู่วงการบันเทิงในประเทศในฐานะผู้ชนะที่หนึ่งในรายการการแข่งขันซีรีส์พรอดิวซ์ 101 และเป็นสมาชิกของเกิร์ลกรุปของซีรีส์นี้ และหลังจบจากการทำกิจกรรมร่วงกับวงไอโอไอ ช็อนได้ทำกิจกรรมเดี่ยวหลายอย่างก่อนที่จะยกเลิกสัญญากับเจวายพีเอนเตอร์เทนเมนต์และเข้าร่วมเดอะแบล็กเลเบิล ช็อนเปิดตัวในฐานะศิลปินเดี่ยวเมื่อวันที่ 13 มิถุนายน 2019 ด้วยซิงเกิล "เบิร์ธเดย์ (Birthday)"
ชีวิตช่วงแรก
ช็อน โซ-มี เกิดเมื่อวันที่ 9 มีนาคม ค.ศ. 2001 ที่ประเทศแคนาดา และเติบโตในประเทศเกาหลีใต้ เธอมีพ่อชื่อ แมททิว ดูมา เป็นชาวดัตช์ และมีแม่ชื่อ ช็อน ซุนฮี เป็นชาวเกาหลีใต้ และยังมีน้องสาวอีกหนึ่งคนชื่อ เอเวอลีน ดูมา โดยโซมีถือสัญชาติทั้งหมด 3 สัญชาติ คือ แคนาดา เนเธอร์แลนด์ และเกาหลีใต้ ครอบครัวของเธอย้ายมายังเกาหลีใต้เมื่อเธออายุ 1 ปี ในช่วงวัยเด็กโซมีเคยถูกเพื่อนรังแกเพราะเป็นเด็กหลายเชื้อชาติ  โซมีเป็นนักกีฬาเทควันโดสายดำระดับ 3 แต่ไม่สามารถสอบในระดับ 4 ได้เหมือนพ่อของเธอเนื่องจากอายุของเธอเอง
ในปีค.ศ. 2013 โซมีปรากฏตัวในวันเด็กพิเศษของทางสถานี KBS2 ในรายการ เล็ทซ์โกดรีมทีม ซีซั่น 2 เธอเป็นหนึ่งในตัวแทนของทีมเทควันโดโรงเรียนประถมมิดง และเธอถูกจับคู่กับปาร์คจุนฮยอง
ในเดือนสิงหาคม ค.ศ. 2014 โซมี แม่ และคุณยายของเธอได้ปรากฏตัวสั้นๆใน 187th ตอน Hello Counselor และในปีเดียวกันเธอได้แสดงบทบาทตลกในภาพยนตร์เรื่อง Ode to My Father
โซมีจบการศึกษาจากโรงเรียนมัธยมต้นชองดัมในวันที่ 3 กุมภาพันธ์ ค.ศ. 2017 และเข้าศึกษาต่อในโรงเรียนมัธยมปลายศิลปะฮันลิมโดยเธอเลือกเรียนสาขาเอกดนตรีประยุกต์ และการขับร้อง
2016: การเปิดตัวเป็นสมาชิกไอโอไอ
โซมีเข้าออดิชันเพื่อเป็นสมาชิกของเกิร์ลกรุ๊ปทไวซ์ภายใต้สังกัดเจวายพีเอ็นเตอร์เทนเมนต์ ก่อนร่วมงานกับบริษัทเธอผ่านการออดิชันหลังจากแสดงเพลง "Lonely" ของทูเอนีวัน และเธอได้ปรากฏตัวในมิวสิกวิดีโอของก็อตเซเวนในเพลง "Stop Stop It" กับเด็กฝึกหัดร่วมค่าย
ในเดือนพฤษภาคม ค.ศ. 2015 โซมีได้เข้าร่วมในรายการ Sixteen และได้รับการฝึกอบรมร่วมกับเด็กฝึกอีก 15 คนจากสังกัดเจวายพีเอ็นเตอร์เทนเมนต์ เพื่อเตรียมความพร้อมในการเป็นเกิร์ลกรุ๊ปทไวซ์ อย่างไรก็ตามเธอถูกคัดออกในรอบสุดท้าย ถึงแม้ว่าเธอมีการพัฒนาด้านการร้องและเต้นมากขึ้นก็ตาม
ในเดือนมกราคม ค.ศ. 2016 โซมีเป็นตัวแทนของเจวายพีเอนเตอร์เทนเมนต์เข้าร่วมรายการเรียลลิตี้โชว์โปรดิวซ์ 101 เธอชนะในครั้งแรกด้วยคะแนนโหวต 858,333 คะแนน โซมีถูกเปิดตัวอย่างเป็นทางการในวันที่ 4 พฤษภาคม ค.ศ. 2016 ในฐานะนักร้องนำและเซ็นเตอร์ของวงดนตรีเกิร์ลกรุปไอโอไอ ภายใต้สังกัดวายเอ็มซีเอ็นเตอร์เทนเมนต์
ปัจจุบันช็อนโซมีได้สิ้นสุดสัญญาสังกัดเจวายพีเอนเตอร์เทนเมนต์อย่างเป็นทางการ และได้เซ็นสัญญาเข้ามาเป็นเด็กฝึกหัดในสังกัดเดอะแบล็กเลเบิล
2019: การเปิดตัวเป็นศิลปินเดี่ยวและซิงเกิลอัลบั้ม
หลังจากที่โซมีได้ทำกิจกรรมเดี่ยวเป็นเวลา 3 ปี พร้อมเข้ามาเป็นเด็กฝึกหัดภายใต้สังกัดเดอะแบล็กเลเบิล ในที่สุดโซมีได้เปิดตัวในฐานะศิลปินเดี่ยวเมื่อวันที่ 13 มิถุนายน ค.ศ. 2019 พร้อมซิงเกิลอัลบั้ม BIRTHDAY ซึ่งเธอยังได้มีส่วนร่วมในการเขียนเนื้อเพลงอีกด้วย หลังจากที่ถูกปล่อยออกมาได้ไม่นานไตเติ้ลแทร็ก “Birthday” ก็สามารถทะยานขึ้นสู่อันดับ 1 บนชาร์ตหลักแบบเรียลไทม์ได้สำเร็จ ทั้ง Bugs, Mnet, Naver และ Soribada รวมทั้งยังสามารถขึ้นอันดับ 2 บนชาร์ต Genie และอันดับ 9 บนชาร์ต Melon
โฆษณา
หลังจากเสร็จสิ้นกิจกรรมกับวงโปรเจกต์เกิร์ลกรุปไอโอไอ โซมีได้เป็นพรีเซนเตอร์ใหม่ให้กับแบรนด์รองเท้า Nuovo ต่อจากไอรีน Red Velvet และนอกจากนี้โซมียังเป็นพรีเซนเตอร์ของน้ำอัดลมยี่ห้อแฟนต้าร่วมกับเพื่อนสนิทอย่าง แดฮวี วงเอบีซิกซ์อีกด้วย ในวันที่ 20 พฤษภาคม ค.ศ. 2019 โซมีถูกเลือกให้เป็นแบรนด์แอมบาสเดอร์ผลิตภัณฑ์เครื่องสำอางชิเซโดของประเทศเกาหลีใต้
เครดิตประพันธ์ดนตรี
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
ทารา บราบาซอน
ทารา บราบาซอน (Tara Michelle Brabazon เกิด 3 มกราคม ค.ศ. 1969) เป็นศาสตราจารย์ด้านการศึกษาวัฒนธรรมที่มหาวิทยาลัยฟลินเดอร์ ในเมืองแอดิเลด ประเทศออสเตรเลีย เธอเคยสอนในสหราชอาณาจักร นิวซีแลนด์ และแคนาดา และได้รับเครื่องราชอิสริยาภรณ์ Member of the Order of Australia (AM) เมื่อ ค.ศ. 2019 เธอมีผลงานตีพิมพ์หนังสือ 20 เล่ม บทความในวารสารวิชาการ 250 รายการ และยังคอลัมนิสต์เขียนความเรียงเกี่ยวกับอุดมศึกษาและศิลปะ
งานวิชาการ
ทารา บราบาซอน มีผลงานวิจัยในด้านการรู้เท่าทันสื่อ การศึกษาวัฒนธรรมสมัยนิยม อุตสาหกรรมสร้างสรรค์ การพัฒนาภูมิภาค และการรู้สารสนเทศ เธอได้ให้กำเนิดมโนทัศน์แบบใหม่ในผลงานวิชาการ ได้แก่ "the Google Effect" "Digital Dieting", และ 3Ds (digitization, disintermedation และ deterritorialization) เธอยังได้สานต่องานของศาสตราจารย์สตีฟ เรดเฮด อดีตสามีผู้ล่วงลับด้วยการสร้างทฤษฎี "claustropolitanism" ซึ่งเป็นการปรับปรุงสังคมวิทยาของ cosmopolitan
ว่านน้ำทอง
ว่านน้ำทอง (black jewel orchid; ) เป็นพืชที่มีถิ่นกำเนิดในจีนตอนใต้ อินเดียตะวันออกเฉียงเหนือ ไทย เวียดนาม, ฟิลิปปินส์, มาเลเซีย, อินโดนีเซีย และพม่า ออกดอกช่วงธันวาคมถึงกุมภาพันธ์ ชอบอากาศชื้นและอุณหภูมิอบอุ่น ในประเทศไทยพบทางภาคใต้ เช่น สตูล ยะลา ภาคอีสาน ที่ ชัยภูมิ และภาคตะวันออกที่จันทบุรี
ใช้เป็นไม้ประดับ ต้นและรากใช้เป็นยาแก้ไอ ดอกเป็นยาขับเหงื่อ
สังฆนายกแห่งนิชิเร็งโชชู
ในนิกายนิชิเร็งโชชู สังฆนายก เป็นตำแหน่งของผู้นำและประมุขสุงสุดของนิกาย ซึ่งมีสานุศิษย์อยู่ทั่วโลก รวมถึงประเทศไทย มีผู้นับถือส่วนมากในประเทศ สหรัฐอเมริกา ญี่ปุ่น สิงคโปร์ อินโดนีเซีย ฟิลิปปินส์ เกาหลีใต้ ไต้หวัน กานา มาเลเซีย บราซิล ศรีลังกา และประเทศไทย สังฆนายกรูปปัจจุบันคือ พระนิชิเนียว โชนิง สังฆนายกรูปที่ 68
เดอะคอสบีโชว์
เดอะคอสบีโชว์ (The Cosby Show) เป็นละครซิทคอมที่นำแสดงโดยบิล คอสบี ออกอากาศทางเครือข่ายโทรทัศน์เอ็นบีซี ครั้งแรกเมื่อเดือนกันยายน ค.ศ. 1984 และฉายต่อเนื่องติดต่อกัน 8 ฤดูกาลจนถึงเดือนเมษายน ค.ศ. 1992 เนื้อเรื่องเกี่ยวกับครอบครัวฮักซ์เทเบิล ชนชั้นกลางแอฟริกันอเมริกันที่อาศัยอยู่ในบรูกลิน นิวยอร์ก
นิตยสารทีวีไกด์ระบุว่ารายการนี้เป็น "รายการโทรทัศน์ที่ประสบความสำเร็จที่สุดในทศวรรษ 1980" และทำให้เกิดรายการซิทคอมเกี่ยวกับแอฟริกันอเมริกันติดต่อมาอีกหลายเรื่อง ตั้งแต่ In Living Color จนถึง The Fresh Prince of Bel-Air จากการสำรวจความนิยมโดย Nielsen Media Research รายการนี้เป็นรายการโทรทัศน์อเมริกันเพียงหนึ่งในสามที่ติดอันดับหนึ่งติดต่อกัน 5 ปี (อีกสองรายการคือ All in the Family (1971 - 1979) และ American Idol (2002 - ปัจจุบัน))
ก่อนจะมาทำรายการเดอะคอสบีโชว์ บิล คอสบี เคยทำรายการทำนองนี้มาแล้ว คือ The Bill Cosby Show (1969 - 1971) แต่ไม่ประสบความสำเร็จ
ซีรีส์ชุดนี้ออกอากาศในประเทศไทยทางช่อง 3
พลังงานการสลายตัว
พลังงานการสลายตัว (decay energy) เป็นพลังงานที่ปลดปล่อยออกมาจากการสลายตัวของสารกัมมันตรังสี การสลายตัวของสารกัมมันตรังสีคือกระบวนการที่Radioactive decay is the process in which an unstable นิวเคลียสอะตอมที่ไม่เสถียรสูญเสียพลังงานโดยปล่อยอนุภาคอิออนและรังสี การสลายหรือสูญเสียพลังงานนี้ เป็นผลในอะตอมรูปแบบหนึ่งนิวไคลด์ต้นกำเนิดเปลี่ยนเป็นอะตอมอีกรูปแบบที่เรียกว่านิวไคลด์ลูก
การคำนวณ
ความต่างของพลังงานของรีเอเจนต์เขียนแทนด้วย Q:
พลังงานการสลายตัวปกติมีหน่วยพลังงานเป็น MeV (ล้านอิเล็กตรอนโวลต์) หรือ KeV (กิโลอิเล็กตรอนโวลต์)
รูปแบบของการสลายตัวของสารกัมมันตรังสียังรวมถึง
พลังงานการสลายตัวเป็นมวลที่แตกต่าง (dm) ระหว่างต้นกำเนิดและลูกของอะตอมและอนุภาค จะเท่ากับพลังงานของรังสี (E) ถ้า A เป็นอัตราการสลายตัวของกัมมันตภาพรังสี คือจำนวนของอะตอมที่เปลี่ยนแปลงต่อเวลา M คือมวลโมเลกุล แล้ว พลังงานการแผ่รังสี (W) คือ:
หรือ
ตัวอย่าง: โคบอลต์-60สลายกลายเป็น Ni60 ความแตกต่างของมวล dm คือ 0.003u พลังงานการแผ่รังสีมีค่าประมาณ 2.8 MeV น้ำหนักโมเลกุลคือ 59.93 ครึ่งชีวิต (T) ของ 5.7a สอดคล้องกับการสลายตัว A=N*ln(2)/T, เมื่อ N คือจำนวนอะตอมต่อโมล ดังนั้นพลังงานการแผ่รังสีหนึ่งหน่วยสำหรับ Co60 คือ 17.9 W/g
พลังงานการแผ่รังสี W/g สำหรับไอโซโทปต่างๆ:
==อ้างอิง== Radioactivity Radionuclides Radiation by Joseph Magill and Jean Galy, Springer Verlag, 2005
ยี่โถปีนัง
ยี่โถปีนัง เป็นกล้วยไม้ดิน มีชื่อวิทยาศาสตร์ว่า Arundina graminifolia (D. Don) Hochr. มีลักษณะลำต้นเป็นข้อเป็นปล้องคล้ายพืชตระกูลหญ้าหรือไผ่ ใบเรียวแหลม จะออกดอกระหว่างเดือนกันยายน-พฤศจิกายน ดอกออกเป็นช่อ ๆ ที่ปลายยอดช่อละ 1-2 ดอก กลีบดอกมีสีขาวปนม่วงอ่อน ปลายดอกมีรูปกรวยโคนเล็กปากดอกบานออก มีสีชมพูอ่อนอมม่วง ลึกเข้าไปในกรวยมีสีเหลืองแซมขาว
ชื่อพื้นเมืองอื่นได้แก่ ยี่โถปีนัง และ เอื้องดินใบหมาก
วอลเลย์บอลชายเอวีซีคัพ 2014
การแบ่งกลุ่ม
การแบ่งกลุ่มขึ้นกับอันดับจากวอลเลย์บอลชายชิงแชมป์เอเชีย 2013.
ไมตี โม (คิกบ็อกเซอร์)
เมื่อวันที่ 24 กันยายน ค.ศ. 2016 เขาชนะการแข่งขันโรด เอฟซี โอเพนเวท ในศึกโรด เอฟซี 33 โดยการชนะน็อกชเว ฮง-มัน จากประเทศเกาหลีใต้
สิงโตรวงข้าวฟ่าง
สิงโตรวงข้าวฟ่าง (Bulbphyllum crassipes) เป็นกล้วยไม้ที่ลำต้นเจริญทางด้านข้าง ช่อดอกอวบสั้น ดอกขนาดเล็กเรียงอัดแน่น ดอกสีส้มแดง กลีบปากสีส้มอมเหลือง ออกดอกช่วงเดือนกุมภาพันธ์ ในไทยพบที่พิษณุโลกและระนอง
เสียงทุ้มแหลมผสม
300px|thumb| ถ้าเล่นแถวแรกและแถวสองพร้อม ๆ กัน ก็จะทำให้ได้ยินเสียงทุ้มแหลมแบบรวมในแถว 3 (แบบบวก) หรือแถว 4 (แบบลบ) หมายเลขเป็นความถี่เสียงที่เล่นและได้ยิน โดยมีหน่วยเป็น[[เฮิรตซ์ แต่ตัวอย่างเสียงจะเล่นทั้ง 4 แถวพร้อม ๆ กัน
]] [[ไฟล์:Yankee Doodle combination tones.png|300px|thumb| แผ่นโน้ตแสดงเสียงทุ้มแหลมแบบต่าง (ล่าง) เมื่อเล่นเพลง "Yankee Doodle" ในโน้ต F (บน) กับเสียงโดรนที่โน้ต C (กลาง) ,, , , หรือ
มีเสียงทุ้มแหลมรวมสองแบบ คือ เสียงทุ้มแหลมเป็นผลบวก (sum tone) ที่สามารถหาความถี่โดยรวมความถี่ของเสียงที่มีจริง ๆ และเสียงทุ้มแหลมเป็นผลลบ (difference tone) โดยเป็นความต่างระหว่างเสียงที่มีจริง ๆ "เสียงทุ้มแหลมรวมจะได้ยินก็เมื่อเล่นเสียงทุ้มแหลมบริสุทธิ์ (คือเสียงทุ้มแหลมที่เกิดจากคลื่นเสียงฮาร์มอนิกธรรมดาที่ไม่มีเสียงแบบ overtones) สองระดับที่ต่างกันโดยความถี่ประมาณ 50 คาบ/นาที (เฮิรตซ์) หรือยิ่งกว่านั้น และเล่นด้วยกันให้ดังพอ" เสียงทุ้มแหลมรวมยังสามารถสร้างทางอิเล็กทรอนิกส์โดยรวมสัญญาณเสียงในวงจรที่มีความเพี้ยนแบบไม่ใช่เชิงเส้น (นอนลินเนียร์) เช่น เครื่องขยายเสียงที่ขริบยอดสัญญาณหรือกล้ำสัญญาณแบบ Ring modulation
คำอธิบาย
สภาพหนึ่งที่สามารถได้ยินเสียงทุ้มแหลมแบบผลลบก็คือ เมื่อมีเสียงทุ้มแหลมสองเสียงที่มีฮาร์มอนิกค่อนข้างเต็มเซตในอัตราความถี่ใกล้ ๆ 3:2 (เป็น Perfect fifth) ซึ่งเรียกได้ว่า เป็นตัวอย่างหนึ่งของปรากฏการณ์ความถี่เสียงมูลฐานที่ไม่มี (missing fundamental) คือ ถ้า f เป็นความถี่มูลฐาน (fundamental frequency) ที่ไม่มี 2f ก็จะเป็นความถี่ของเสียงจริง ๆ ที่ทุ้มสุด และฮาร์มอนิกของมันก็จะเป็น 4f, 6f, 8f เป็นต้น เพื่อให้มีอัตราความถี่ 2:3 เสียงที่แหลมกว่าก็จะมีฮาร์มอนิกที่ 3f, 6f, 9f เป็นต้น เมื่อเล่นเสียงฮาร์มอนิกทั้งสองพร้อม ๆ กัน ก็จะได้ยินเสียงจริง ๆ ที่ความถี่ เป็นต้น แต่เราก็จะได้ยินเสียงความถี่มูลฐานที่ไม่มีคือ f ด้วย เพราะเสียงที่ความถี่อื่น ๆ ชี้ว่ามันมี
ปรากฏการณ์ที่ตาร์ตีนีได้ค้นพบนี้เป็นเรื่องทางกายภาพ คือ เสียงที่เป็นผลบวกและผลลบเชื่อว่า มีเหตุบางครั้งจากภาวะไม่ใช่เชิงเส้น (non-linearity) ของหูชั้นใน ซึ่งเป็นเหตุให้เกิดความเพี้ยนแบบ intermodulation distortion ต่อเสียงความถี่ต่าง ๆ ที่เข้าไปในหู และเกิดการรวมเสียงแบบเชิงเส้น โดยสร้างเสียงค่อนข้างเบาซึ่งมีความถี่เท่ากับผลบวกกับผลลบของเสียงเดิมที่เข้าไปในหู เสียงที่มักได้ยินจะเป็นแบบทุ้มกว่า โดยความถี่ที่ได้ยินอย่างสามัญก็คือเสียงรวมเป็นผลลบ คือ f_2-f_1 อย่างไรก็ดี นี่ก็อาจเป็นผลของปรากฏการณ์อื่น ๆ ได้เช่นกัน อนึ่ง แม้จะสามัญน้อยกว่า เสียงความถี่เหล่านี้ก็อาจได้ยินเหมือนกัน คือ
เป็นระยะเวลาหนึ่งที่เชื่อว่า หูชั้นในเท่านั้นเป็นเหตุให้เกิดเสียงเป็นผลบวกหรือลบ แต่งานทดลองได้แสดงหลักฐานว่า แม้เมื่อใช้หูฟังที่ส่งเสียงทุ้มแหลมบริสุทธิ์เสียงเดียวต่อหูแต่ละข้างโดยแยกจากกัน ผู้ฟังก็อาจจะอาจได้ยินเสียงเป็นผลลบ เนื่องจากลักษณะทางกายภาพแบบไม่ใช่เชิงเส้นที่แปลกของหูไม่มีบทบาทในกรณีนี้ ก็เลยเชื่อว่านี่ต้องเป็นปรากฏการณ์ทางประสาทต่างหากอีกอย่างหนึ่ง
ไฮนซ์ โบห์เล็น (Heinz Bohlen) ได้พัฒนาสเกลเสียงดนตรีที่เรียกว่า Bohlen-Pierce scale และ 833 cents scale โดยอาศัยเสียงทุ้มแหลมรวม
เสียงทุ้มแหลมที่เป็นผล
คำภาษาอังกฤษว่า resultant tone (เสียงทุ้มแหลมที่เป็นผล) ซึ่งปัจจุบันไม่ใช้แล้ว "จะเกิดเมื่อได้ยินเสียงดนตรีที่ดังและต่อเนื่องสองเสียงพร้อม ๆ กัน"
ในเครื่องออร์แกนแบบใช้ท่อ สามารถสร้างเสียงเช่นนี้ได้โดยมีท่อสองท่อ ท่อหนึ่งเล่นโน้ตดนตรีเสียงหนึ่ง และอีกท่อเล่นเสียงที่สัมพันธ์กันทางฮาร์มอนิก โดยปกติที่ 3:2 (perfect fifth) และเล่นพร้อม ๆ กัน ผลก็คือเสียงทุ้มเป็นซับฮาร์มอนิกที่มีร่วมกันระหว่างเสียงสองเสียง (ที่ 1 อ็อกเทฟต่ำกว่าเสียงแรกเมื่อเสียงที่สองมีความถี่ที่ 3:2 และที่ 2 อ็อกเทฟต่ำกว่าเมื่อเสียงที่สองมีความถี่ที่ 5:4 [major third]) ปรากฏการณ์เช่นนี้มีประโยชน์มากสำหรับสร้างเสียงโน้ตต่ำสุด ที่ค่าใช้จ่ายหรือว่าพื้นที่ที่ใช้ อาจทำให้สร้างออร์แกนแบบมีเสียงจริงในระดับนั้นไม่ได้ ยกตัวอย่างเช่น ท่อยาว 64 ฟุตจะมีค่าใช้จ่ายมากและต้องใช้พื้นที่อย่างน้อยยาว 32 ฟุต (ทำแบบ capped) สำหรับท่อแต่ละท่อ แต่การใช้เสียงทุ้มแหลมรวมสำหรับเสียงต่ำเช่นนี้ จะทำให้ประหยัดค่าใช้จ่ายและพื้นที่ แม้จะฟังไม่ดีเท่ากับท่อยาว 64 ฟุตจริง ๆ
ปรากฏการณ์เช่นนี้ใช้บ่อยที่สุดสำหรับอ็อกเทฟต่ำสุดของออร์แกนเท่านั้น โดยมีผลตั้งแต่มีประสิทธิภาพดีมากจนถึงน่าผิดหวังเพราะขึ้นอยู่กับปัจจัยหลายอย่าง ปัจจัยหลักก็คือความชำนาญของผู้ปรับเสียงออร์แกนและสภาพเสียงของห้องที่ติดตั้งออร์แกน
โรงเรียนอัสสัมชัญสมุทรปราการ
โรงเรียนอัสสัมชัญสมุทรปราการ (Assumption College Samutprakarn, ACSP) (ชื่อเดิม โรงเรียนอัสสัมชัญสำโรง, Assumption College Samrong, ACSR) เป็นโรงเรียนเอกชน ในเครือมูลนิธิคณะภราดาเซนต์คาเบรียลแห่งประเทศไทย ก่อตั้งเมื่อ พ.ศ. 2522 ตั้งอยู่ในหมู่บ้านทิพวัล หมู่ที่ 5 ตำบลเทพารักษ์ อำเภอเมืองสมุทรปราการ จังหวัดสมุทรปราการ
โรงเรียนอัสสัมชัญสมุทรปราการเป็นสถาบันการศึกษา ลำดับที่ 13 ของมูลนิธิเซนต์คาเบรียลแห่งประเทศไทย
ประวัติโรงเรียน
โรงเรียนอัสสัมชัญสมุทรปราการ ก่อตั้งขึ้นมาเมื่อวันที่ 12 ตุลาคม พ.ศ. 2521 บนเนื้อที่ 14 ไร่ 3 งาน 54 ตารางวา ซึ่งเป็นที่ดินที่นายประวิทย์ มาลีนนท์ ได้บริจาคให้แก่มูลนิธิคณะภราดาเซนต์คาเบรียลแห่งประเทศไทย พร้อมเงินจำนวน 3 ล้านบาท เพื่อให้มูลนิธิฯ เป็นผู้จัดดำเนินการจัดตั้งโรงเรียนอัสสัมชัญสมุทรปราการขึ้น ซึ่งในขณะนั้น ภราดาวิริยะ ฉันทวโรดม ดำรงตำแหน่งอธิการเจ้าคณะแขวงประเทศไทย และท่านได้มอบให้สถาปนิกเขียนแบบแปลนสมบูรณ์ ในเนื้อที่ดังกล่าว
เริ่มแรกเปิดสอนตั้งแต่ ชั้นประถมศึกษาปีที่ 1 – 6 รวม 8 ห้องเรียน มีครูสอน 15 คน นักเรียนทั้งสิ้น 371 คน มีภราดาประทีป ม. โกมลมาศ เป็นเจ้าของและผู้รับใบอนุญาต ภราดาบัญชา แสงหิรัญ เป็นผู้จัดการ นายปรีชา บุญญะสิทธิ์ เป็นครูใหญ่ อยู่ในความควบคุมดูแลของภราดาวิริยะ ฉันทวโรดม อธิการเจ้าคณะแขวงคณะภราดาเซนต์คาเบรียลประเทศไทยในขณะนั้น ตั้งอยู่ ณ เลขที่ 574 หมู่ 8 ถนนเทพารักษ์ อ.เมืองสมุทรปราการ จ.สมุทรปราการ ปัจจุบันโรงเรียนอัสสัมชัญสมุทรปราการ เปิดสอนนักเรียนตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6 ใน 2 หลักสูตรคือ MLP (Modern language Program) และ EP (English Program) รวมทั้งหมด 99 ห้องเรียน ปัจจุบันมีภราดา ดร.พิสูตร วาปีโส เป็นผู้อำนวยการ, ภราดา ดร.อนุศักดิ์ นิธิภัทรารณ์ เป็นรองผู้อำนวยการ และภราดา พัชรปกรณ์ ลังบุบผา เป็นผู้ช่วยผู้อำนวยการ
อาคารสถานที่
ปัจจุบันโรงเรียนมีอาคารใหญ่ 6 หลังใช้เป็นอาคารเรียน 4 หลัง อาคารอำนวยการ 1 หลัง อาคารกิจกรรมเสริม 1 หลัง หอประชุมและโภชนาการ 1 หลัง
การฟื้นเห็นเป็น 3 มิติ
การฟื้นเห็นเป็น 3 มิติ (Stereopsis recovery, recovery from stereoblindness) เป็นปรากฏการณ์ที่ผู้บอดไม่เห็นเป็น 3 มิติจะได้คืนสมรรถภาพการเห็นเป็น 3 มิติอย่างเต็มตัวหรือโดยส่วนหนึ่ง การรักษาคนไข้ที่มองไม่เห็นเป็น 3 มิติมีเป้าหมายให้ได้คืนสมรรถภาพนี้ให้มากที่สุด เป็นเป้าหมายที่มีในการแพทย์มานานแล้ว การรักษาจะมุ่งให้เห็นเป็น 3 มิติในทั้งเด็กเล็ก ๆ และคนไข้ที่เคยเห็นเป็น 3 มิติผู้ต่อมาเสียสมรรถภาพไปเนื่องจากภาวะโรค โดยเปรียบเทียบกันแล้ว การรักษาโดยจุดมุ่งหมายนี้ จะไม่ใช้กับคนไข้ที่พลาดระยะการเรียนรู้การเห็นเป็น 3 มิติในช่วงต้น ๆ ของชีวิตไป เพราะการเห็นเป็นภาพเดียวด้วยสองตาและการเห็นเป็น 3 มิติ ดั้งเดิมเชื่อว่า เป็นไปไม่ได้ยกเว้นจะได้สมรรถภาพนี้ในระยะหัวเลี้ยวหัวต่อ (critical period) คือในช่วงวัยทารกและวัยเด็กต้น ๆ แต่สมมติฐานนี้ก็ไม่ได้สอบสวนและได้กลายเป็นรากฐานของวิธีการรรักษาโรคการเห็นด้วยสองตาเป็นทศวรรษ ๆ จนกระทั่งเร็ว ๆ นี้ที่เกิดข้อสงสัย เพราะงานศึกษาเรื่องการฟื้นเห็นเป็น 3 มิติที่ได้ปรากฏในวารสารวิทยาศาสตร์และได้ปรากฏต่อสาธารณชนต่อมาว่า นักประสาทวิทยาศาสตร์ ดร. ซูซาน อาร์ บาร์รีย์ ได้เกิดการเห็นเป็น 3 มิติในวัยผู้ใหญ่ ดังนั้น เมื่อมองย้อนหลัง ข้อสมมุติที่ว่านั้น จึงดูเหมือนเป็นเพียงความเชื่อทางวิทยาศาสตร์
แนวทางการรักษาตาเหล่และตาบอด 3 มิติ
ในคนไข้ตาเหล่แบบเกิดภายหลังและเห็นภาพซ้อน เป้าหมายเลิศสุดทางการแพทย์ก็คือเพื่อแก้การเห็นภาพซ้อน และในขณะเดียวกัน ทำการเพื่อให้เห็นภาพเป็น 3 มิติดังที่เคยได้มาก่อน ยกตัวอย่างเช่น คนไข้อาจเคยเห็นเป็น 3 มิติอย่างสมบูรณ์มาก่อน แต่ภายหลังกลายมาเห็นภาพซ้อนเนื่องจากภาวะโรคซึ่งทำให้เสียการเห็นเป็น 3 มิติ ในกรณีนี้ วิธีการรักษาทางแพทย์ต่าง ๆ รวมทั้งการบำบัดการมองเห็น (vision therapy) และการผ่าตัดกล้ามเนื้อตา อาจจะแก้การมองเห็นภาพซ้อน และฟื้นคืนสภาพการเห็นเป็น 3 มิติที่หายไปชั่วคราวในคนไข้นี้
นอกจากนั้น เมื่อคนไข้ที่ตาเหล่มาแต่กำเนิด (เช่น infantile esotropia) ผ่าตัดกล้ามเนื้อตาภายใน 2-3 ปีแรกในชีวิต แพทย์ก็จะหวังด้วยว่า เด็กจะสามารถพัฒนาการเห็นเป็นภาพเดียวด้วยสองตารวมทั้งการเห็นเป็น 3 มิติได้
โดยเปรียบเทียบกัน ในกรณีที่ผ่าตัดรักษาตาเหล่ของเด็กให้ตรงหลังจากอายุประมาณ 5-6 ขวบ โดยที่เด็กไม่มีโอกาสพัฒนาการเห็นเป็น 3 มิติในวัยเด็กต้น ๆ ปกติความคาดหวังก็คือการรักษาจะทำให้ดูสวยงามขึ้น แต่จะไม่ได้การเห็นเป็น 3 มิติ ดังนั้น โดยดั้งเดิม แพทย์ก็จะไม่พยายามรักษาให้ได้การเห็นเป็น 3 มิติต่อ ๆ ไป
เร็ว ๆ นี้ ปรากฏว่าการได้การเห็นเป็น 3 มิติได้เกิดขึ้นแก่ผู้ใหญ่จำนวนหนึ่ง แม้บางกรณีจะเกิดหลังการฝึกตา/การออกกำลังกายกล้ามเนื้อตา หรือเกิดขึ้นเอง แต่แพทย์ก็เริ่มมองการผ่าตัดรักษาตาเหล่อย่างมีความหวังเพิ่มขึ้น ในเรื่องผลที่อาจได้เกี่ยวกับการเห็นเป็นภาพเดียวด้วยสองตาและการเห็นเป็น 3 มิติ ดังที่ผู้เขียนคนหนึ่งกล่าวไว้ว่า "ผู้ใหญ่โดยมากจะเห็นด้วยสองตาดีขึ้นหลังจากการผ่าตัดรักษาตาเหล่ แม้อาการตาเหล่อาจจะมีมานาน โดยสามัญที่สุด นี่จะอยู่ในรูปแบบของการขยายลานสายตาเมื่อมองด้วยสองตา แต่คนไข้บางคนอาจจะฟื้นเห็นเป็น 3 มิติได้ด้วย"
- The efficacy of strabismus surgery in adults: a review for primary care physicians
งานศึกษาทางวิทยาศาสตร์เรื่องสภาพพลาสติกในระบบประสาทที่เหลืออยู่ในวัยผู้ใหญ่ ปัจจุบันจะศึกษาการได้คืนการเห็นเป็น 3 มิติด้วย ดังนั้น นักวิทยาศาสตร์ก็กำลังตรวจดูเงื่อนไขและระดับที่สามารถเห็นเป็นภาพเดียวด้วยสองตาและเห็นเป็นภาพ 3 มิติ ที่เกิดได้ในวัยผู้ใหญ่ โดยเฉพาะถ้าบุคคลนั้นชัดเจนว่าไม่ได้เห็นเป็น 3 มิติมาก่อน และศึกษาว่าผลที่ได้มีปัจจัยมาจากประวัติการรักษาอย่างไรด้วย
รายงานบุคคลในหนังสือ Fixing my Gaze
กรณีดังที่สุดซึ่งคนไข้ได้คืนการเห็นเป็น 3 มิติ ก็คือของนักประสาทวิทยาศาสตร์ ดร. ซูซาน อาร์ บาร์รีย์ ผู้มีอาการตาเหล่วัยทารก (infantile esotropia) สลับกับการเห็นภาพซ้อน แต่ไม่มีอาการตามัว ได้รับการผ่าตัดกล้ามเนื้อตาในวัยเด็กแต่ก็ไม่สามารถเห็นเป็นภาพเดียวด้วยสองตาในเวลานั้น ต่อมาจึงฟื้นสภาพจากการไม่เห็นเป็น 3 มิติในวัยผู้ใหญ่หลังจากรักษาด้วยการบำบัดการเห็น (vision therapy) ซึ่งนักตรวจปรับสายตา (optometrist) เป็นผู้อำนวย และต่อมาเป็นกรณีที่รายงานในบทความในวารสารรายสัปดาห์ The New Yorker ปี 2549 ของประสาทแพทย์นักเขียน นพ. โอลิเวอร์ แซ็กส์ นอกจากนั้น นักประสาทสรีรวิทยา ศ. เดวิด เฮ็ช ฮูเบล ผู้ได้รับรางวัลโนเบลในปี 2524 เนื่องจากการค้นพบเกี่ยวกับการประมวลผลของระบบการเห็น ก็ได้ให้ความคิดเห็นที่ดีในกรณีนี้ ในปี 2552 ดร. บาร์รีย์เองได้พิมพ์หนังสือ Fixing My Gaze: A Scientist's Journey into Seeing in Three Dimensions และรายงานการได้คืนการเห็นเป็นสามมิติของตนเองและของคนไข้อื่น ๆ ซึ่งเธอได้เขียนรายละเอียดถึงความแปลกใจ ความดีใจ และประสบการณ์ต่อ ๆ มาเมื่อได้เห็นเป็น 3 มิติอย่างปัจจุบันทันด่วน
ศ. ฮูเบลได้เขียนเกี่ยวกับหนังสือไว้ว่า
สิ่งที่สามัญสำหรับ ดร. บาร์รีย์ และอย่างน้อยบุคคลอีกคนที่เธอรายงานก็คือ ความรู้สึกในใจเกี่ยวกับปริภูมิรอบ ๆ ตัวได้เปลี่ยนไปหลังจากเห็นเป็น 3 มิติ และแม้ตาหนึ่งจะปิด ก็ยังรู้สึกเหมือนเห็น "มากกว่า" เทียบกับการเห็นด้วยตาเดียวก่อนจะเห็นเป็น 3 มิติ
กรณีอื่นในสื่อ
นอกจาก ดร. บาร์รีย์ แล้ว ยังมีนักประสาทวิทยาศาสตร์อีกคนหนึ่งที่ก่อนหน้าเป็นผู้มองไม่เห็นเป็น 3 มิติ แต่ภายหลังเกิดการเห็นเป็น 3 มิติ ซึ่งได้รับความสนใจจากสื่อ คือ ศ. (จิตวิทยา) บรูซ บริดจ์แมน แห่งมหาวิทยาลัยแคลิฟอร์เนียซานตาครูซ เขาเติบโตขึ้นเกือบจะมองไม่เห็นเป็น 3 มิติ แต่ก็ได้สมรรถภาพนี้เองในปี 2555 เมื่ออายุ 67 ปี ในขณะที่ดูภาพยนตร์ 3 มิติ ปริศนามนุษย์กลของอูโก้ ด้วยแว่นโพราไลซ์ คือฉากการแสดงปรากฏแก่เขาเป็น 3 มิติ และการเห็นโลกเป็น 3 มิติก็ดำรงต่อไปแม้หลังออกจากโรงภาพยนตร์ไปแล้ว
งานวิทยาศาสตร์เร็ว ๆ นี้
มีวรรณกรรมทางวิทยาศาสตร์เร็ว ๆ นี้ที่ตรวจสอบการฟื้นสภาพของการเห็นเป็น 3 มิติในผู้ใหญ่ ซึ่งพิมพ์ก่อนบทความโดย นพ. โอลิเวอร์ แซ็กส์ ที่สร้างความสนใจต่อกรณีของ ดร. บาร์รีย์ วรรณกรรมทางวิทยาศาสตร์จำนวนหนึ่งได้ประเมินอย่างเป็นระบบเรื่องการเห็นเป็น 3 มิติของคนไข้หลังผ่าตัด ในขณะที่งานศึกษาอื่น ๆ ได้ตรวจสอบผลของการฝึกตาต่าง ๆ
การเห็นเป็น 3 มิติหลังผ่าตัด
มีปัจจัยบางอย่างที่รู้ว่าจำเป็นเพื่อการเห็นเป็น 3 มิติ เช่น การเหล่ของตาในแนวนอน ถ้ามี ก็จะต้องมีน้อย งานศึกษาหลายงานได้สำนึกว่า การผ่าตัดแก้ตาเหล่อาจมีผลทำให้เห็นด้วยสองตาได้ดีขึ้น
งานหนึ่งที่พิมพ์ในปี 2546 สรุปอย่างชัดแจ้งว่า "พวกเราพบว่า การเห็นด้วยสองตาที่ดีขึ้น รวมทั้งการเห็นเป็น 3 มิติ สามารถมีได้ในผู้ใหญ่โดยส่วนสัดพอสมควร" งานนี้ได้พิมพ์พร้อมกับงานศึกษาอื่น ๆ เกี่ยวกับผลกระทบทางสังคมและทางวิทยาศาสตร์เนื่องด้วยการรักษา ยกตัวอย่างเช่น ความสำคัญของการมองเห็นเป็น 3 มิติในระยะยาว ความสำคัญในการไม่เห็นภาพซ้อน ความสำคัญของการได้ผลที่พยากรณ์ได้ และความสำคัญทางสังคม-จิตใจและทางเศรษฐกิจ-สังคมต่อคนไข้
ส่วนงานปี 2552 พบว่า ผู้ใหญ่ที่ตาเหล่อย่างสม่ำเสมอแต่มองเห็นได้ดีบางท่าน สามารถฟื้นการเห็นเป็นภาพเดียวด้วยสองตาและการเห็นเป็น 3 มิติได้ด้วยการผ่าตัด เทียบกับงานศึกษาปี 2550 ที่ทำกับกลุ่มผู้ใหญ่และเด็กอายุอย่างน้อย 8 ขวบกลุ่มหนึ่ง ทั้งหมดได้รับการผ่าตัดและการประเมินผลหลังจากนั้นเพราะมีตาเหล่เข้าตั้งแต่วัยทารก (infantile esotropia) ซึ่งไม่ได้รักษา ส่วนมากสามารถมองเห็นเป็นภาพเดียวด้วย 2 ตา เมื่อตรวจด้วย Bagolini lenses และมีลานสายตาที่ใหญ่ขึ้น แต่ทั้งหมดก็ไม่เห็นเป็น 3 มิติ
การเห็นเป็น 3 มิติได้ชัด (Stereoacuity) จะจำกัดโดยการเห็นได้ชัด (visual acuity) ของตาทั้งสอง และโดยเฉพาะของตาที่แย่กว่า ซึ่งหมายความว่า ตาข้างใดข้างหนึ่งยิ่งมองเห็นชัดน้อยกว่า 20/20 เท่าไร โอกาสการได้การเห็นเป็น 3 มิติก็น้อยลงเท่านั้น ยกเว้นถ้าสามารถทำตาให้ชัดขึ้นโดยวิธีอื่น และการผ่าตัดแก้ตาเหล่เองก็ไม่ได้ช่วยทำให้เห็นได้ชัดขึ้น
การเห็นเป็น 3 มิติหลังการฝึกตา
การฝึกตา (Orthoptic exercise) มีหลักฐานแล้วว่ามีประสิทธิผลลดอาการในคนไข้ที่ตาเบนเข้าไม่พอ (convergence insufficiency) และคนไข้ตาเหล่แฝงออกนอก (exophoria) โดยช่วยปรับปรุงการเบนตาเข้าเพื่อดูวัตถุใกล้ ๆ ที่จำเป็นในการเห็นเป็นภาพเดียวด้วยสองตา
งานทดลองกับลิงปี 2550 แสดงการเห็นเป็น 3 มิติที่ชัดขึ้นในลิง หลังจากที่โตขึ้นเป็นเวลา 2 ปีที่ไม่ให้เห็นด้วยสองตาโดยใช้ปริซึม แล้วได้รับการฝึกทางจิต-ภายภาพอย่างเข้มข้น แม้การเห็นภาพ 3 มิติจะได้คืนเป็นบางส่วน แต่ก็ยังน้อยกว่าลิงที่โตขึ้นเป็นปกติมาก
ดูเหมือนจะมีบทบาทสำคัญ
งานศึกษาปี 2554 งานหนึ่ง รายงานการฟื้นเห็นเป็น 3 มิติในมนุษย์โดยเรียนรู้ทักษะการรับรู้ เป็นงานที่ได้แรงดลใจจากงานของ ดร. บาร์รีย์ ในงานนี้ ผู้ร่วมการทดลองจำนวนน้อยที่ตอนแรกไม่เห็นเป็น 3 มิติ หรือเห็นเป็น 3 มิติอย่างผิดปกติ ได้ฝึกทักษะการรับรู้
นอกจากจะแสดงผลประเมินทางวิทยาศาสตร์ที่ได้ นักวิจัยยังได้รายงานความรู้สึกอันเป็นอัตวิสัยของผู้ร่วมการทดลอง เช่น "หลังจากที่เห็นเป็น 3 มิติ ผู้ร่วมการทดลองรายงานว่า ความรู้สึกใกล้ไกล “กระเด้งออกมา” ซึ่งพวกเขาพบว่ามีประโยชน์และก่อความสุขในชีวิตประจำวัน" คนไข้ที่มีอาการตาหักเหแสงไม่เท่ากัน (anisometropia) ผู้เรียกว่า GD สังเกตว่า เกิดความรับรู้ใกล้ไกลเหมือนกับน้ำท่วมเมื่อกำลังซื้อของอยู่ที่ซูเปอร์มาร์เก็ต เมื่อเล่นปิงปอง เธอรู้สึกว่าสามารถตามลูกปิงปองได้แม่นยำกว่าและจึงเล่นได้ดีกว่า ส่วนคนไข้ตาเหล่ AB รู้สึกมั่นใจมากขึ้นเมื่อเดินลงบันได เพราะสามารถบอกความสูงต่ำของขั้นบันไดได้ดีกว่า คนไข้ตาเหล่ AB, DP, และ LR สามารถสนุกกับภาพยนตร์ 3 มิติเป็นครั้งแรกในชีวิต และคนไข้ตาเหล่ GJ รู้สึกจับลูกบอลที่ตีขึ้นสูงในอากาศได้ง่ายขึ้นเมื่อเล่นเบสบอล
ระบบการนำเสนอที่ต้องเห็นด้วยสองตา อีกแบบเพื่อการบำบัดการเห็นด้วยสองตา ได้เสนอโดยนักวิจัยที่มหาวิทยาลัยแมคกิลล์ โดยใช้เกมเตตริสแบบปรับปรุง และได้ใชัรักษาคนไข้อาการ interocular suppression ที่มีตามัวอย่างสำเร็จผล โดยอาศัยการเปลี่ยนพารามิเตอร์ของเกมอย่างเป็นระบบในช่วงการฝึกตาเป็นระยะ 4 สัปดาห์ และแพทย์จำเป็นต้องควบคุมดูแลเพื่อให้แน่ใจว่า ไม่เห็นเป็นภาพซ้อน คนไข้โดยมากที่ผ่านการรักษานี้ จะเห็นได้ชัดขึ้นในตาที่แย่กว่า และบางคนก็เห็นเป็น 3 มิติได้ดีขึ้นด้วย
งานศึกษาอีกงานหนึ่งที่สถาบันเดียวกันแสดงว่า การฝึกเห็นด้วยสองตาอาจมีประสิทธิผลในผู้ใหญ่ดีกว่าการรักษาอาการตามัวธรรมดา ๆ โดยใช้ผ้าปิดตา ในงานนี้ ผู้ใหญ่ 18 คนเล่นเกมเตตริสชั่วโมงหนึ่งต่อวัน ครึ่งหนึ่งใส่ผ้าปิดตาและอีกครึ่งเหนึ่งเล่นเกมที่ปรับปรุงเพื่อใช้สำหรับการฝึกเห็นด้วนสองตา หลังจาก 2 สัปดาห์ กลุ่มที่เล่นเกมฉบับปรับปรุงมีสายตาดีขึ้นในตาข้างที่ไม่ดีและเห็นเป็น 3 มิติได้ชัดขึ้นอย่างสำคัญ ส่วนกลุ่มที่ปิดตาก็ดีขึ้นพอสมควร แต่ดีขึ้นมากหลังจากได้การฝึกเห็นด้วยสองตาต่อมาด้วย
การบำบัดด้วยการเรียนรู้ทักษะการรับรู้ที่อาศัยการฝึกเห็นด้วยสองตา ซึ่งแสดงภาพด้วยหน่วยแสดงผลสวมศีรษะ สามารถปรับใช้กับเด็กตามัวเช่นกัน ซึ่งช่วยปรับปรุงทั้งความชัดของตาที่มัวและการเห็นเป็น 3 มิติ นักวิจัยที่มหาวิทยาลัยได้แสดงว่า การเล่นเกมเพื่อการฝึกเห็นด้วยสองตาเป็นระยะ 1-3 อาทิตย์ วันละ 1-2 ชม. โดยใช้อุปกรณ์มือถือ "สามารถเพิ่มความชัดและฟื้นสภาพการทำงานของสองตา รวมทั้งการเห็นเป็น 3 มิติในผู้ใหญ่" นอกจากนั้น ยังเสนอด้วยว่า ผลเหล่านี้สามารถเพิ่มด้วยการกระตุ้นด้วยไฟฟ้าผ่านกะโหลกศีรษะแบบ anodal transcranial direct current stimulation (tDCS)
งานวิจัยปี 2012 ที่ทำร่วมกันระหว่างมหาวิทยาลัยแคลิฟอร์เนีย เบิร์กลีย์ และมหาวิทยาลัยโรเชสเตอร์ ได้พัฒนาวิดีโอเกมคอมพิวเตอร์แบบความเป็นจริงเสมือนอื่น ๆ ซึ่งดูจะมีอนาคตเพื่อปรับปรุงทั้งการเห็นด้วยตาข้างเดียวและการเห็นเป็นภาพเดียวด้วยสองตาในมนุษย์
นักพัฒนาเกม เจมส์ บลาฮา ผู้ได้พัฒนาฉบับปรับปรุงของ Oculus Rift ซึ่งเป็นเกมความเป็นจริงเสมือนใน 3 มิติ และก็ยังทดลองพัฒนาปรับปรุงเกมอยู่ ได้เกิดเห็นภาพเป็น 3 มิติเป็นครั้งแรกเมื่อเล่นเกมของตนเองด้วย ในปี 2554 มีรายงานว่าคนไข้ตามัวเพราะการหักเหแสงในตาที่ไม่เท่ากัน (anisometropic amblyopia) 2 คน มองเห็นชัดขึ้น (visual acuity) และเห็นเป็น 3 มิติได้ชัดขึ้น (stereoacuity) เนื่องจากการบัดบัดอาศัยการเรียนรู้
ประกันสุขภาพ
อาศัยวรรณกรรมวิทยาศาสตร์ องค์กรประกันสุขภาพจะพิจารณาการบำบัดต่าง ๆ ตามประสิทธิผลในการรักษา ประโยชน์ที่ได้ ความเสี่ยง และค่าใช้จ่าย แม้จะมีกรณีเป็นรายบุคคลที่ฟื้นสภาพ การรักษาหนึ่ง ๆ จะพิจารณาว่ามีประสิทธิผล ก็ต่อเมื่อมันมีโอกาสปรับปรุงอาการคนไข้อย่างเชื่อถือได้
ในบริบทเช่นนี้ การคุ้มครองการรักษาขององค์กรประกันสุขภาพระดับโลก คือ ซิกน่า "ไม่รวมการบำบัดการเห็น (vision therapy), การฝึกปรับสายตา (optometric training), การออกกำลังกล้ามเนื้อตา (eye exercises), หรือ orthoptics เพราะพวกมันพิจารณาว่า ยังอยู่ระหว่างการทดลอง อยู่ใต้การตรวจสอบ หรือยังไม่มีหลักฐานพิสูจน์ ไม่ว่าสำหรับข้อบ่งชี้ใด ๆ รวมทั้งการรักษาความผิดปกติทางการเห็นและความพิการในการเรียนรู้" โดยมีฐานจากการทบทวนบรรณานุกรมที่ตีพิมพ์โดยองค์กร ซึ่งได้สรุปไว้ว่า "(มี) หลักฐานไม่พอในวรรณกรรมที่ตีพิมพ์และทบทวนโดยผู้รู้เสมอกันเพื่อสรุปว่า การบำบัดการเห็นมีประสิทธิผลเพื่อรักษาโรคตาเหล่อย่างใดอย่างหนึ่ง ยกเว้นเพื่อปรับตัวให้เข้ากับปริซึมก่อนผ่าตัดสำหรับตาเหล่เข้าที่เกิดภายหลัง" เช่นเดียวกัน บริษัทบริหารสุขภาพ Aetna จะคุ้มครองการบำบัดการเห็นก็ต่อเมื่อมีประกันเสริมเท่านั้น และจำกัดการให้บริการสำหรับโรคที่ระบุอย่างชัดเจนในรายการโรคทางตา
ลัสซี
ลัสซี หรือ ลาสซี (อักษรโรมัน: Lassi, ) เป็นคำเรียกเครื่องดื่มนมเนย ที่ทำมาจากดาฮี (โยเกิร์ต) บริโภคกันในเอเชียใต้ ลัสซีมีทั้งแบบเค็มและหวาน ลัสซีเค็มจะคล้ายกันกับดูฆหรืออัยรัน นอกจากนี้ยังมีลัสซีใส่กัญชาในรูปของภางด้วย
ศัพทมูล
ลัสซีมาจากคำภาษาสันสกฤต ลสิกา (लसिका) แปลว่าหนืดหรือคล้ายน้ำตาล การสะกดอื่น ๆ ของลัสซี เช่น Lāsī (Laasi)
ลัสซีหวาน
ลัสซีหวานคือลัสซีใส่น้ำตาล, น้ำกุหลาบ หรือน้ำผลไม่อื่น ๆ ตัวอย่างลัสซีหวานอื่น ๆ ที่นิยม เช่น ลัสซีฝรั่น และ มักคานิยาลัสซี (Makkhaniya lassi) ซึ่งใส่ก้อนเนยไปด้วย
ลัสซีเร็ม
ลัสซีเค็มคือลัสซีเติมเกลือ ในปกีสถานเรียกว่า นัมกีนลัสซี (Namkeen Lassi) ส่วนในบรรดาชาวปาทาน, ชาวอิหร่าน และ ชาวดาร์ดา นิยมเรียกว่า อัยรัน หรือในอัฟกานิสถานนิยมเรียกว่า ดูฆ
ภางลัสซี
ภางลัสซี (Bhang lassi) เป็นลัสซีผสมกัญชา โดยผสมภางซึ่งเป็นของเหลวที่ได้มาจากกัญชา และออกฤทธิ์เหมือนกัญชาในรูปแบบการบริโภคอื่น ๆ รัฐอุตตรประเทศเป็นรัฐที่มีร้านจำหน่ายภางที่จำหน่ายได้ภายใต้การรับรองของรัฐ ในร้านเหล่านี้มีจำหน่ายภางลัสซีเช่นกัน
ประเทศโมซัมบิก
โมซัมบิก (Mozambique) หรือ มูซังบีก (Moçambique) มีชื่อเป็นทางการว่า สาธารณรัฐโมซัมบิก (Republic of Mozambique) หรือ สาธารณรัฐมูซังบีก (República de Moçambique) เป็นประเทศที่อยู่ทางตะวันออกเฉียงใต้ของทวีปแอฟริกา โดยมีมหาสมุทรอินเดียอยู่ทางตะวันออก ประเทศแทนซาเนียอยู่ทางเหนือ ประเทศมาลาวีและแซมเบียอยู่ทางตะวันตกเฉียงเหนือ ประเทศซิมบับเวอยู่ทางตะวันตก และมีประเทศเอสวาตีนีและแอฟริกาใต้อยู่ทางตะวันตกเฉียงใต้
การอพยพถิ่นฐานของชาวบันตู
โมซัมบิกเป็นที่อาศัยอยู่ครั้งแรกของชนเผ่าพรานซาน สืบเชื้อสายมาจากคน Khoisani คนที่พูดภาษาบันตู ย้ายมายัง แม่น้ำ Zambezi น้ำท่วมเริ่มเข้าสู่พื้นที่ตั้งแต่ศตวรรษที่ 1 เป็นต้นไป ต่อมาประเทศที่เป็นที่นิยมในการทำการค้ากับอาหรับและได้ตั้งชื่อหลังจากที่มีการปกครองโดย Arab Sheikh ในเวลานั้นว่า “Musa bin Ba’ik”